CELEX: 62013CN0470
Language: fi
Date: 2013-09-02 00:00:00
Title: Asia C-470/13: Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 2.9.2013 — Generali-Providencia Biztosító Zrt. v. Közbeszerzési Hatóság Közbeszerzési Döntőbizottság

14.12.2013   
            
            
               FI
            
            
               Euroopan unionin virallinen lehti
            
            
               C 367/21
            
         Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 2.9.2013 — Generali-Providencia Biztosító Zrt. v. Közbeszerzési Hatóság Közbeszerzési Döntőbizottság
   (Asia C-470/13)
   2013/C 367/36
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Fővárosi Közigazgatási és Munkaügyi Bíróság
   
      Pääasian asianosaiset
   
   
      Valittaja: Generali-Providencia Biztosító Zrt.
   
      Vastapuoli: Közbeszerzési Hatóság Közbeszerzési Döntőbizottság
   
      Ennakkoratkaisukysymykset
   
   
               1)
            
            
               Voivatko jäsenvaltiot määrätä siitä, että jokin taloudellinen toimija suljetaan pois julkista sopimusta koskevasta hankintamenettelystä syistä, joita ei ole mainittu julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annetun Euroopan parlamentin ja neuvoston direktiivin 2004/18/EY (1) 45 artiklassa — erityisesti syistä, joita pidetään perusteltuina yleisen edun suojelemisen, hankintaviranomaisen hyväksyttävien intressien tai lojaalin kilpailun ja vääristymättömän kilpailun säilyttämisen vuoksi — ja mikäli tähän vastataan myöntävästi, onko kyseisen direktiivin johdanto-osan toisen perustelukappaleen sekä SEUT 18, SEUT 34, SEUT 49 ja SEUT 56 artiklan mukaista sulkea tällä tavoin pois hankintamenettelystä taloudellinen toimija, joka on syyllistynyt liike- tai ammattitoimintaansa liittyvään rikokseen, joka on todettu lainvoimaisella tuomioistuimen tuomiolla enintään viisi vuotta aiemmin?
            
         
               2)
            
            
               Mikäli unionin tuomioistuin vastaa ensimmäiseen kysymykseen kieltävästi, onko direktiivin 2004/18 45 artiklan 2 kohdan ensimmäistä alakohtaa ja erityisesti kyseisen säännöksen c ja d alakohtaa tulkittava siten, että julkista sopimusta koskevasta hankintamenettelystä on suljettava pois jokainen talouden toimija, joka on tehnyt rikoksen, jonka hallinto- tai lainkäyttöviranomainen on todennut kilpailuoikeudellisessa menettelyssä, joka on pantu vireille sen liike- tai ammattitoiminnan vuoksi, ja kun kyseiseen talouden toimijaan on sovellettu kyseisen rikoksen vuoksi kilpailuoikeudellisia seuraamuksia?
            
         
      (1)  Julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta 31.3.2004 annettu Euroopan parlamentin ja neuvoston direktiivi 2004/18/EY (EUVL L 134, s. 114)